google/wiki40b huggingface dataset:
मोरारी बापू

मोरारी बापू (जन्म मोरारिदास प्रभुदास हरियाणी) एक हिंदू आध्यात्मिक नेता और उपदेशक हैं।

प्रारंभिक जीवन

मोरारी बापू का जन्म २५ सितंबर १९४७ ( हिंदू कैलेंडर के अनुसार शिवरात्रि ) को महुवा, गुजरात के पास तलगाजरडा गाँव में प्रभुदास बापू हरियाणी और सावित्री बेन हरियाणी के वहां छह भाइयों और दो बहनों के परिवार में हुआ था।    रामप्रसाद महाराज की उपस्थिति में गुजरात के गांडीला में नौ दिवसीय प्रवचन का आयोजन किया गया, जिसमें उन्होंने सर्वप्रथम रामचरितमानस पर प्रवचन दिया।  मोरारी बापू का भारत के बाहर पहली बार प्रवचन १९७६ में नैरोबी में हुआ था, जब वह केवल 30 साल के थे।

प्रवृत्ति

वह दुनिया भर में गुजराती और हिंदी दोनों में वार्ता / कार्यक्रम ( कथाव्यास ) दे रहा है — भारत, संयुक्त राज्य अमेरिका, यूनाइटेड किंगडम, दक्षिण अफ्रीका, केन्या, युगांडा, भूमध्य सागर में एक क्रूज जहाज पर से वेटिकन सिटी और तिब्बत / चीन में कैलाश मानसोवर की तलहटी में, दुनिया की यात्रा करने वाले हवाई जहाज पर वो कथा का आयोजन करते हैं।

सामाजिक विचार और राम कथा

टाइम्स नाउ के साथ साक्षात्कार में, मोरारी बापू ने कहा था कि " राम कथा ( राम की कहानी) को समाज के उपेक्षित, शोषित और हाशिए पर खड़े लोगों के लिए सुलभ बनाना उनका मकसद है, जैसा कि राम खुद शबरी, निशाद और उस समय की सुगरावास में गए थे।”  २०१८ के दिसंबर महीने में, मोरारी बापू ने अयोध्या में यौनकर्मियों के बीच राम कथा का आयोजन किया था और उन्होंने यौनकर्मियों के कल्याण के लिए ३ करोड़ के दान का वादा किया था।  आखिरी में, उन्होंने यौनकर्मियों के कल्याण के लिए ६.९२ करोड़ (69.2 मिलियन) वितरित किए, जिसमें उन्होंने अपने स्वयं के 11 लाख (1.1 मिलियन) जोड़े।   मोरारी बापू मुंबई में यौनकर्मियों से मिलने वाले पहले आध्यात्मिक नेता थे।  
इससे पहले २०१६ के दिसंबर में, मोरारी बापू ने मुंबई में ट्रांसजेंडर्स के लिए राम कथा का आयोजन किया था।   इस काम के लिए, भारतीय एलजीबीटी कार्यकर्ता, लक्ष्मी नारायण त्रिपाठी ने कहा था, "दुनिया में किसी भी आध्यात्मिक या धार्मिक नेता ने कभी भी हमारे लिए इस तरह की सामुदायिक घटना नहीं की है और मैं उनके लिए आभारी हूं।"

राजनीतिक दृष्टिकोण

मोरारी बापू ने विवादित जन्मस्थान उर्फ राम जन्मभूमि पर राम के मंदिर के निर्माण का समर्थन किया था। १९९२ में मोरारी बापू राष्ट्रीय स्वयंसेवक संघ द्वारा आयोजित कार्यक्रम में शामिल हुए और उन्होंने राम मंदिर के लिए युवाओं से 'लड़ाई' और 'शहीद' होने की अपील की।  लोकप्रिय शो आप की अदालत में उन्होंने भारत के सर्वोच्च न्यायालय से अपील की कि वह राम मंदिर के संबंध में निर्णय देने में देरी न करे।  इसी कड़ी में उन्होंने कहा कि कोई भी नरेंद्र मोदी की देशभक्ति पर सवाल नहीं उठा सकता।

सैनिकों के लिए परोपकार

२०१९ के पुलवामा हमले के बाद, मोरारी बापू ने घोषणा की कि वह प्रत्येक शहीद के परिवार को 1 लाख की वित्तीय सहायता देकर केंद्रीय रिजर्व पुलिस बल के शहीदों की मदद करेंगे।   २०१७ में, मोरारी बापू ने सूरत में शहीदों के परिवारों की मदद के लिए राम कथा का आयोजन किया। उन्होंने आयोजन में २०० करोड़ (२० मिलियन) इकट्ठा करने का लक्ष्य रखा था।
लाओस के प्रान्त

दक्षिणपूर्वी एशिया का लाओस देश कई प्रान्तों में विभाजित है जो ख्वेंग या खुएंग (लाओ: ແຂວງ, अंग्रेज़ी: khoeng) कहलाते हैं। इनके अलावा देश में एक कम्फेंग नखोन (नगरपालिका) है।

नामोत्पत्ति व रोमन लिपि में शब्द-रूप

लाओ भाषा के कई शब्द संस्कृत के शब्दों का स्थानीय रूप होते हैं। इनमें "नखोन" (नगर), "फिसेत" (विशेष) और "खेत" (क्षेत्र) शामिल हैं। कई स्थानों के नाम भी संस्कृत शब्दों पर आधारित हैं, मसलन राष्ट्रीय राजधानी व्यंचन (ວຽງຈັນ, Vientiane) के नाम का अर्थ "चन्दन का शहर" है (चन, लाओ व थाई भाषाओं में "चन्दन" का रूप है। लाओ पर १९वीं और २०वीं शताब्दियों में फ़्रान्सीसी उपनिवेशी राज था और रोमन लिपि में यहाँ के स्थानीय नामों को फ़्रान्सीसी भाषा में लिखने-पढ़ने में आसानी रखने के लिए लिखा जाने लगा। उदाहरण के लिए फ़्रान्सीसी में 'च' की ध्वनि कठिन है और इस कारणवश उसके स्थान पर 'त' (t) लिखा जाने लगा। लाओ लिखने के रोमन रूप में 'x' पर भी ध्यान दें। ऐतिहासिक रूप से इसका उच्चारण 'च' था लेकिन समय के साथ-साथ यह 'स' (s) बन गया। वर्तमानकाल में लाओ शब्दों में 'x' का उच्चारण 'स' ही करें।

साइसोम्बून

१९९४ में लाओस के उत्तरी भाग में राष्ट्रीय राजधानी विएनचान के समीप साइसोम्बून (Xaisomboun) नामक एक विशेष-क्षेत्र बनाया गया था। इसका प्रशासनिक नाम खेतफिसेत साइसोम्बून (ເຂດພິເສດ ໄຊສົມບູນ, khetphiset Xaisomboun) था।२००६ में इस प्रान्त को भंग कर दिया गया।
कुंवारियां

कुंवारियां या कुंवारियाँ राजस्थान के राजसमन्द जिले की एक तहसील है। 
यह कस्बा कुम्हार जाति की मृण कला के लिए प्रसिद्ध है 100 से अधिक कुम्हार परिवार निवास करतेे हैं इनकेें द्वारा मिट्टी के बर्तन कलात्मक मिट्टी के सिगार मटके बनाये जाते हैं कुवारिया कस्बें में एक प्राचीन किला जिसमें चमत्कारिक हिंगलाज माता का मंदिर है ।
कुवारिया कस्बें का वस्त्र बाजार पूरे राजसमन्द जिले में अपना महत्वपूर्ण स्थान रखता है कुवारिया में नवरात्रि में जोहिडा भैरूजी के नाम पर विशाल पशुमेले का आयोजन होता है जिसमें अश्व गाय बैल भैस की बडी संख्या  में खरीद फरोख्त होती है कस्बे में प्रसिद्ध प्राचीन छापर वाले हनुमान जी का मंदिर  चमत्कारिक नवनिर्मित दर्शनीय स्थल है  
कुवारिया कस्बा राष्ट्रीय राजमार्ग संख्या 758 पर स्थित है यहा पर रेल्वे स्टेशन भी है जो मावली मारवाड मीटर गैज लाईन से जुडा हुआ है यह लाईन भारत सरकार द्वारा ब्रॉडगैज में परिवर्तन हेतू स्वीकृत हो चुकी है । 
गिरिराज काबरा
प्रसूति

प्रसूति स्वयंभुव मनु और शतरूपा की तीन कन्याओं में से तृतीय कन्या थी। प्रसूति का विवाह दक्ष प्रजापति के साथ हुआ। प्रसूति ने सोलह कन्याओं को जन्म दिया जिनमें से 'स्वाहा' नामक एक कन्या का अग्नि का साथ, 'स्वधा' नामक एक कन्या का पितृगण के साथ, सती नामक एक कन्या का भगवान शंकर के साथ और शेष तेरह कन्याओं का धर्म के साथ विवाह हुआ। धर्म की पत्नियों के नाम थे - श्रद्धा, मैत्री, दया, शान्ति, तुष्टि, पुष्टि, क्रिया, उन्नति, बुद्धि, मेधा, तितिक्षा, द्वी और मूर्ति। अग्निदेव की पत्नी स्वाहा के गर्भ से पावक, पवमान तथा शुचि नाम के पुत्र उत्पन्न हुये। इन तीनों से पैंतालीस प्रकार के अग्नि प्रकट हुये। वे ही पिता तथा पितामह सहित उनचास अग्नि कहलाये। पितृगण की पत्नी सुधा के गर्भ से धारिणी तथा बयुना नाम की दो कन्याएँ उत्पन्न हुईं जिनका वंश आगे नहीं बढ़ा। भगवान शंकर और सती की कोई सन्तान नहीं हुई क्योंकि सती युवावस्था में ही अपने पिता दक्ष प्रजापति के यज्ञ में भस्म हो गईं थीं। धर्म की बारह पत्नियों के गर्भ से क्रमशः शुभ, प्रसाद, अभय, सुख, मोद, अहंकार, योग, दर्प, अर्थ, स्मृति, क्षेम और लज्जा नामक पुत्र उत्पन्न हुये। उनकी तेरहवीं पत्नी मूर्तिदेवी के गर्भ से भगवान नर और नारायण अवतीर्ण हुये। वे नर और नारायण ही दुष्टों का संहार करने के लिये अर्जुन और कृष्ण के रूप में अवतीर्ण हुये।
चांस पे डांस

कथानक

समीर बेही (शाहिद कपूर) बॉलीवुड का सपना लेकर मुम्बई आता है। एक कूरियर बॉय की तरह संघर्ष करता है और असफलातायें ही प्राप्त करता है। बाद में उसे एक फ़िल्म में मौका मिलता है जहाँ उसकी दोस्त टीना (जेनेलिया डिसूज़ा) कोरियोग्राफर है।
अविनाश काक

अविनाश काक (उर्फ अवि काक, जन्म : 1944) का जन्म श्रीनगर, कश्मीर में हुआ।
वह[पर्ड्यू विश्वविद्यालय]] में विद्युत एवं संगणक अभियांत्रिकी के एक प्रोफेसर है, जिन्होंने सूचना संसाधन के कई अलग अलग पहलुओं पर अग्रणी अनुसंधान किया है।
उन्होंने संगणन शास्त्र पर भी कई ग्रन्थ लिखे हैं।
वनडियम(III) फ्लोराइड

वनडियम (III) फ्लोराइड एक अकार्बनिक यौगिक है।
द बेचलर ऑफ़ आर्टस

द बेचलर ऑफ़ आर्टस आर के नारायण द्वारा लिखित एक अंग्रेजी उपन्यास है।
चमेली देवी प्रौद्योगिकी एवं प्रबन्धन संस्थान

चमेली देवी प्रौद्योगिकी एवं प्रबन्धन संस्थान (Chameli Devi Institute of Technology and Management (CITM)), इन्दौर के अग्रवाल समूह का एक व्यावसायिक महाविद्यालय है। यह इन्दौर-खण्डवा मार्ग पर इन्दौर से लगभग सात किमी दूरी पर स्थित है। इसमें प्रौद्योगिकी की कई शाखाओं की शिक्षा उपलब्ध है। इस समय श्री सी एन एस मूर्ति इसके प्रधानाचार्य हैं।
किर्गिज़स्तानी सोम

नामोत्पत्ति

सोवियत संघ में कजाख़, किर्गिज़ और उज्बेक लोग रूबल को सोम कहते थे, जिसकी वजह से नोट पर अंकित संघ की 15 आधिकारिक भाषाओं में शामिल यह नाम भी लिखा हुआ होता था। सोम का अर्थ कजाख़, किर्गिज़, उज्बेक और उईगर में "शुद्ध" होता है, इसके अलावा कई अन्य तुर्कीक भाषाओं में इसका अर्थ "शुद्ध सोना" होता है।

सिक्का

सिक्के 10 और 50 तैय्यिन मूल्यवर्ग में मौजूद हैं, जो तांबे की परत चढ़े हुए लोहे से बने हैं और 1, 3 और 5 सोम जस्ता की परत चढ़े हुए लोहे से बने हुए हैं। सिक्के जनवरी 2008 में पहली बार जारी किए गए, जिन्हें कज़ाख़िस्तान में ढाला गया था। सोने और चांदी के बने हुए अनेक मूल्यवर्ग के सिक्के मौजूद है, इसके अलावा पीतल का बना हुआ 1 तैय्यिन सिक्का खासतौर से संग्राहकों के लिए बनाया गया है।

बैंकनोट

1993 में सरकार ने 1, 10 और 50 तैय्यिन नोट और कज़ाख़िस्तान बैंक ने 1, 5 और 20 सोम के नोट जारी किए। 1994 में कज़ाखिस्तान बैंक ने 1, 5, 10, 20, 50 और 100 मूल्यवर्ग के सोम नोटों की दूसरी श्रृंखला जारी की। 1997 के बाद से 1, 5, 10, 20, 50, 100, 200, 500 और 1000 सोम मूल्यवर्ग के नोटों की तीसरी श्रृंखला जारी की गई। 2009 में किर्गिज़स्तान बैंक ने 20, 50 और 100 सोम के अलावा 5000 मूल्यवर्ग का सोम जारी किया।
क्लोनडिके

क्लोनडिके कनाडा के उत्तर-पश्चिम यूकॉन प्रदेश में स्थित ८०० वर्ग मील का भूभाग जिसमें अनेक सोने उत्पन्न करनेवाले स्थल स्थित हैं। यहाँ १८९५ में राबर्ट हैंडरसन ने सर्वप्रथम गोल्ड बाटम में सोने की खान का पता लगाया। १७ अगस्त १८९६ को जार्ज कार्मैक के साथ मिलकर पहली बार खुदाई की और उस खुदाई में ही अपार सोना प्राप्त हुआ। फिर तो लगभग सारे संसार से लोग धनी बनने की अभिलाषा लेकर इस प्रदेश पर टूट पड़े। जूने और स्कैगवे के नगर रातों रात बस गए। छह महीने के भीतर डाउसन नगर में ५०० घर बन गए और एक वर्ष बीतते बीतते वह संसार का सबसे धनी खदान नगर बन गया। अनेक लोग इस देश तक पहुँचने से पहले ही ठंढ और रोग से मर गए।
सोने की खान का पता लगने के दो मास के भीतर ही इस प्रदेश से लगभग ५० लाख डालर सोना प्राप्त हुआ। एक खनिज के संबंध में बताया जाता है कि वह कुछ ही सप्ताह में डेढ लाख डालर कमा कर लौट गया था।
क्लोनडिके प्रदेश की जलवायु ध्रुवीय है। वर्ष के सात महीने वहाँ घोर शीत रहता है। यहाँ नाममात्र को अन्न पैदा होता है। मछली तथा अन्य शिकार के जानवर बहुतायत से मिलते हैं। यह देश मध्यारात्रि के सूर्य का देश है। मई के मध्य से अगस्त के प्रथम सप्ताह तक निरंतर दिन बना रहता है।
जगर बाँध

पर्यटन आकर्षण

जगर बांध हिण्डौन सिटी, राजस्थान के जगर ग्राम में स्थित है। जगर बांध पिकनिक और सैर के लिए एक शानदार जगह है। सप्ताहांत के दौरान, आगंतुक सुंदर वातावरण और ठंडी हवा का आनंद लेने के लिऐ यहाँ समूहों में आते हैं। यह एक सार्वजनिक स्थान है। यह पहाड़ियों में है। अरावली रेंज में स्थित एक हिल स्टेशन की तरह एक लोकप्रिय स्थान है। यह अपने ऊंचाई, नदियों, झीलों और जंगलों के लिए प्रिय है। यह एक बांध है, इस आधार फिसलने पहाड़ी चढ़ाई, उच्च पहाड़ियों और तालाबों का आनंद ले सकते हैं। हम कह सकते हैं कि यह हिण्डौन सिटी के सबसे प्रसिद्ध पिकनिक स्थल है।
वनिता कृष्णचंद्रन

जीवनी

उनका जन्म तिरुचिरापल्ली, तमिलनाडु मे हुआ था एक तमिल परिवार में। उसकी दो बड़ी बहनें हैं, साईं प्रशांति और साईं जयलक्ष्मी और एक बड़े भाई, साईं राम है। आरएसके हायर सेकेंडरी स्कूल, तिरुचिरापल्ली से उनकी प्राथमिक शिक्षा प्राप्त की। फिर उन्होंने अपनी पढाई छोड़ दी क्योंकी वह फिल्मों में वस्त हो गई थी। विवाह से पहले की गई आखरी फ़िल्म "कल्याण अगथिगल" थी जो कि उनकी १००वीं फ़िल्म थी। 
११ मई १९८६ को उन्होंने मलयालम अभिनेता और गायक कृष्णचंद्रन से शादी की।
उपरिचर

उपरिचर कुरुवंश के एक प्रतापी राजा थे। इनका वास्तविक नाम 'वसु' था और 'उपरिचर' इनकी उपाधि थी। ये चंद्रवंशी सुधन्वा की शाखा में उत्पन्न कृती (मतांतर से कृतयज्ञ, कृतक) के पुत्र थे।
इन्हें मृगया का व्यसन था, लेकिन बाद में यह व्यसन छूट गया और ये तपश्चर्या के प्रति विशेष अनुरक्त हो गए। इंद्र की आज्ञा से इन्होंने चेदि देश पर विजय प्राप्त की जिससे प्रसन्न हो इंद्र ने इन्हें स्फटिक के बना विमान और वैजयंती माला उपहार में दी। ये सदा उक्त विमान में बैठकर आकाश में विचरण करते रहे थे इसलिए इन्हें उपरिचर कहा जाने लगा। इंद्रमाला धारण करने के कारण इन्हें इंद्रमाली नाम भी प्राप्त है। शुक्तिमती नदी को कोलाहल नमक पर्वत रोक रहा है, यह देखकर इन्होंने पाद प्रहार से पर्वत में विवर बना दिया। शक्तिमती उस विवर से बहने लगी और पर्वत के संयोग से उसे एक पुत्र तथा एक पुत्री प्राप्त हुई जिन्हें उसने उपरिचर को दे दिया। पुत्र को राजा ने अपना सेनापति बनाया और गिरिका नाम की उस कन्या के साथ विवाह कर लिया। गिरिका ऋतुमती हुई तो पितरों की आज्ञा से राजा मृगया हेतु वन में चले गए। परंतु पत्नी की याद आते ही वहाँ उनका रेत स्खलित हो गया जिसे उन्होंने एक श्येन के द्वारा अपनती पत्नी के पास भेजा। लकिन मार्ग में एक अन्य श्येन के झपटने से उक्त रेत यमुना में गिरा और उससे मत्स्यरूपा अद्रिका आपन्नसत्वा हुई। अद्रिका धीवर द्वारा पकड़ी गई और चीरने पर उसके पेट से एक पुत्र तथा एक पुत्री मिली जिन्हें राजा को दे दिया गया। मत्स्य नामक पुत्र को राजा ने अपने पास रखा और कन्या धीवर को लौटा दी। यही कन्या मत्स्यगंधा (सत्यवती) के नाम से प्रसिद्ध हुई और इसी से वेदव्यास का जन्म हुआ।
प्राणी उड़ान और पाल-उड़ान

पृथ्वी पर बहुत से प्राणियों में उड़ान और पाल-उड़ान की क्षमता है जिससे वे धरातल या समुद्रतल से उठकर वायु में यातायात कर सकते हैं। कुछ में पंख मारकर ऊर्जा के व्यय से उड़ान की क्षमता होती है जबकि अन्यों में पाल-उड़ान (ग्लाइडिंग) द्वारा स्थान-से-स्थान बिना अधिक ऊर्जा ख़र्च करे जाने की क्षमता होती है। पृथ्वी पर क्रम-विकास से चार बिलकुल अलग ज्ञात अवसरों पर उड़ने की क्षमता विकसित हुई है: कीटों में, पक्षियों में, चमगादड़ों में और टेरोसोरों में। पाल-उड़ान की क्षमता इस से कई अधिक बार स्वतंत्र रूप से प्राणियों में विकसित हुई है और अक्सर प्राणियों को एक वृक्ष से दूसरे वृक्ष तक जाने में सहायक रही है। यह विशेष रूप से बोर्नियो जैसे स्थानों में देखा गया है जहाँ के वनों में पेड़ों के बीच अधिक दूरी होती है।
अवल पराजुल

अवल पराजुल नेपाल के दैलेख जिला का एक गांव विकास समिती है।
नाभिकीय विस्फोट के परिणाम

नाभिकीय विस्फोट के परिणाम उससे निकली कुल ऊर्जा की मात्रा पर निर्भर करती है।
अन्ना मणी

अन्ना मणि (23 अगस्त 1918 – 16 अगस्त 2001) एक भारतीय भौतिक और मौसम वैज्ञानिक थीं। वह भारत के मौसम विभाग के उप-निदेशक थीं। उन्होने मौसम विज्ञान उपकरणों के क्षेत्र में महत्वपूर्ण योगदान किए हैं; सौर विकिरण, ओज़ोन और पवन ऊर्जा माप के विषय में अनुसन्धान किया है और कई शोध पत्र प्रकाशित किए हैं।

प्रारंभिक जीवन

अन्ना मणि का जन्म 23 अगस्त, 1918 को पीरुमेडू, त्रवनकोर में हुआ था। ह आठ बच्चों में सातवीं थीं। उनके पिता एक सिविल अभियन्ता थे। बचपन में उन्हे किताबें पढ़ना बहुत पसंद था। वायकोम सत्याग्रह के दौरान अन्ना मणि महात्मा गाँधी के काम से बहुत प्रभावित हुईं। राष्ट्रवादी आंदोलन से प्रेरित होकर उन्होने ने केवल खादी के कपड़े पहनना शुरू किया। वह पहले आयुर्विज्ञान पढ़ना चाहती थीं, पर अंत में, क्योंकि उन्हे भौतिक विज्ञान में ज़्यादा दिलचस्पी थी, उन्होने वही पढ़ने का निर्णय लिया। 1939 में मद्रास के प्रेसिडेन्सी कॉलेज से उन्होने भौतिक और रसायन शास्त्र में विज्ञान स्नातक (प्रवीण) की उपाधि प्राप्त की।

वृत्ति

प्रेसिडेन्सी कॉलेज से स्नातक होने के बाद अन्ना मणि ने सी वी रमन के साथ काम किया, जहाँ उन्होने हीरे और माणिक के प्रकाशीय गुणों के विषय में अनुसन्धान किया। वह पाँच शोध पत्रों की लेखक थीं, पर चूँकि उनके पास निष्णात की उपाधि नहीं थी, उन्हे पीएचडी नहीं प्रदान की गई। इसके बाद वह भौतिक विज्ञान में आगे पढ़ाई करने के लिए ब्रिटेन गईं, जहाँ अंततः उन्होने लंदन के इम्पीरियल कॉलेज में मौसम विज्ञान उपकरणों में विशेषज्ञता प्राप्त की। 1948 में भारत लौटने के बाद, अन्ना मणि ने पुणे के मौसम विभाग में नौकरी की। यहाँ उन्होने मौसम विज्ञान उपकरणों के विषय में कई शोध पत्र लिखे। 1976 में वह भारत के मौसम विभाग के उप-निदेशक के पद से सेवा-मुक्त हुईं। 
1994 में अन्ना मणि को स्ट्रोक हुआ, और 16 अगस्त 2001 को तिरुवनन्तपुरम में उनका देहांत हुआ।
सुधाकर बोकाडे

सुधाकर बोकाडे हिन्दी फ़िल्मों के निर्माता थे। 1990 के दशक की कई फ़िल्मों का उन्होंने निर्माण किया था। जुलाई 2013 में उनका निधन हो गया।
विद्रोह

विद्रोह या बगावत आज्ञाकारिता या आदेश का इनकार है। यह एक स्थापित प्राधिकरण के आदेश के खिलाफ खुले प्रतिरोध को संदर्भित करता है। विद्रोही या बागी वह व्यक्ति है जो विद्रोह या विद्रोही गतिविधियों में हिस्सा लेता है। कोई विद्रोह किसी उत्पीड़न की स्थिति और अस्वीकृति की भावना से उत्पन्न होता है। फिर इस स्थिति के लिए जिम्मेदार प्राधिकारी का न पालन करने द्वारा स्वयं प्रकट होता है।
हत्यारा (1977 फ़िल्म)

दल

== संगीत ==कल्याणजी आनंदजी
२३२४ ईसा पूर्व

२३२४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३२४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वीना मजूमदार

प्रारंभिक जीवन और शिक्षा

वीना मजूमदार का जन्म कोलकाता में एक मध्यम वर्गीय बंगाली परिवार में हुआ था, जो पाँच बच्चों, तीन लड़कों और दो लड़कियों में सबसे छोटी थीं। उनके पिता प्रकाश मजूमदार एक इंजीनियर थे। उनके चाचा प्रसिद्ध इतिहासकार रमेशचन्द्र मजुमदार (1888-1980) थे। उन्होंने अपनी पढ़ाई सेंट जॉन्स डायोकेसन गर्ल्स हायर सेकेंडरी स्कूल, कोलकाता से की, फिर महिला कॉलेज, बनारस हिंदू यूनिवर्सिटी, और उसके बाद कलकत्ता विश्वविद्यालय के आशुतोष कॉलेज में पढ़ाई की, जहाँ वे आशुतोष कॉलेज महिला यूनियन की सचिव बनीं। कॉलेज में रहते हुए, उन्होंने रामाराव समिति के समर्थन में एक बैठक आयोजित की, जिसमें महत्वपूर्ण आधुनिक हिंदू कानून सुधार के माध्यम से बेटियों के लिए विरासत के अधिकारों के विस्तार की सिफारिश की गई। 1947 में, आजादी के तुरंत बाद, वे सेंट ह्यूज कॉलेज, ऑक्सफोर्ड गई, जहां उन्होंने 1951 में स्नातक की पढ़ाई पूरी की। वह 1960 में ऑक्सफोर्ड यूनिवर्सिटी लौट गईं और वहाँ 1962 में उन्होंने अपना डी.फिल प्राप्त किया।

व्यक्तिगत जीवन

उन्होंने 1952 में संगीतकार शंकर मजूमदार से शादी की, जिनसे उनकी मुलाकात पटना में काम करने के दौरान हुई थी। अपनी शादी के बाद, उन्होंने अपने उपनाम मजुमदार (उनका पहला नाम) की वर्तनी बदल कर मजूमदार (उनका वैवाहिक नाम) कर लिया। दंपति के चार बच्चे - तीन बेटियाँ और एक बेटा है। बेटियों में से एक भारतीय कम्युनिस्ट पार्टी (मार्क्सवादी) के नेता सीताराम येचुरी की पूर्व पत्नी हैं। डॉ. मजूमदार का 86 वर्ष की आयु में संक्षिप्त बीमारी के बाद 30 मई, 2013 को दिल्ली के एक अस्पताल में निधन हो गया।
ग्लाइकोसिलेटेड हीमोग्लोबिन

ग्लाइकोसिलेटेड हीमोग्लोबिन (हीमोग्लोबिन ए१सी, लघु:HbA1c, A1C, या Hb1c; इसे HbA1c भी कहा जाता है) के परीक्षण से रक्त में पिछले तीन महीने की शुगर की मात्रा का पता लगाया जाता है। मधुमेह के सभी मरीजों के लिए यह परीक्षण बहुत महत्त्वपूर्ण होता है, क्योंकि इससे यह पता चलता है कि पिछले तीन महीने से जो दवाइयां मरीज ले रहा है, वे किस हद तक काम कर रही हैं। यह टेस्ट उन महिलाओं के लिए भी अच्छा है, जो गर्भधारण करना चाहती हैं, क्योंकि गर्भ धारण के वक्त खून में शुगर की मात्रा सामान्य से ज्यादा होती है तो बच्चे के सामान्य रूप से पैदा होने की संभावनाएं बहुत कम हो जाती हैं। इसकी मात्रा सभी मरीजो मे अलग अलग होती है।
मुनव्वर हसन कमाल

बचपन और शिक्षा

आप एक तालीमी घराने में पैदा हुवे। इनके घर में और खांदान में लेखक और शायर भी थे। इन का बचपन मुज़फ़्फ़र नगर में गुज़रा। प्राथमिक विद्याभ्यास भी यहीं पर हुवी। आप धार्मिक विद्या भी ली। आप हाफ़िज़-ए-क़ुरान भी हैं। उर्दू में अदीब-ए-कामिल विद्या प्राप्त की। आग्रा विश्वविद्यालय से एम.ए. किया। फिर जामिया इसलामिया नई दिल्ली से पी.एच.डी. भी किया। जर्नलिज़म में विद्या जवाहरलाल नेहरू विश्वविद्यालय नई दिल्ली से किया। 

पेशा और साहिती प्रस्थान

आप धार्मिक विद्या प्राप्त करने के बावजूद समाजी जीवन में संपादकता और लेखक जीवन को चुना बहुत सारे उर्दू वार्ता पत्रिकाओं में काम किया। अब रोज़नामा सहारा, राश्ट्रीय सहारा नई दिल्ली के लिये काम कर रहे हैं इन की विशेशता यह है कि ये, खिलाफ़त पर, खिलाफ़त के इतिहास पर लिखा। और अली बिरादर पर भी कई लेख लिखे। 

साहित्यिक सेवाएँ

विभिन्न विषयों पर 100से ज्यादा मज़मून लिखे। विभिन्न विषयों पर एक हज़ार से ज्यादा किताबों पर व्याख्या और टिप्पणियां लिखी। उर्दू मुशायरे, सम्मेलन, सेमिनार, हाज़िर युवे। कई विशयों पर शोधपत्र लिखे। खास तौर पर पुस्तक समीक्षाकार के रूप में जाने पहचाने जाते हैं।  और इनकी संरचनाएँ भी उर्दू साहित्यिक दुनिया मैं एक अच्छा स्थान रखती हैं। कमाल साहिब उर्दू लेखक, संपादक, समीक्षाकार, पत्रकार, शायर के रूप में भी जाने जाते हैं। दिल्ली के सहारा वार्तापत्रिका के उप-संपादक भी हैं।
किला रियाल दे गुआदालाखारा

इतिहास

इसका निर्माण 9 वीं सदी में हुआ था। उस समें बानू सलीम और बानू कासी नाम के दो कबीलों में जंग चल रही थी। लगभग 862 में हूई इस जंग में मूसा इबन मूसा की मौत हो गई थी।
बनबेर

बनबेर या उन्नाव, बेर की जाति का पौधा है और पश्चिम हिमालय प्रदेश, पाकिस्तान के उत्तर-पश्चिमी सीमा प्रांत, अफगानिस्तान, बलोचिस्तान, ईरान इत्यादि में पाया जाता है। इसकी झाड़ी काँटेदार, पत्ते बेर के पत्तों से कुछ तथा नुकीले, फल छोटी बेर के बराबर और पकने पर लाल रंग के होते हैं। उत्तरी अफगानिस्तान का उन्नाव सर्वोत्कृष्ट होता है। इसका मराठी तथा उर्दू में भी 'उन्नाव' ही नाम है। संस्कृत में इसे सौबीर तथा लैटिन में जिजिफ़स सैटिवा (Ziziphus Sativa) कहते हैं।
इस औषधि का उपयोग विशेषकर हकीम करते हैं। इनके मतानुसार इसके पत्ते विरेचक होते हैं तथा खाज, गले के भीतर के रोग और पुराने घावों में उपयोगी हैं। परंतु औषधि के काम में इसका फल ही मुख्यत: प्रयुक्त होता है जो स्वाद में खटमीठा होता है। यह कफ तथा मूत्रनिस्सारक, रक्तशोधन तथा रक्तवर्धक कहा गया है। और खाँसी, कफ और वायु से उत्पन्न ज्वर, गले के रोग, यकृत और प्लीहा (तिल्ली) की वृद्धि में विशेष लाभदायक माना गया है।
छोटा भीम और कृष्णा बनाम ज़िम्बारा

प्लॉट

भीम अपने दोस्तों को कुछ क्रूर हाइना से बचाता है।  वे टुनटुन मौसी से मिलते हैं और ढोलकपुर के इलाके में दुष्ट किरमदा को नष्ट करने वाले भीम और कृष्ण को प्रदर्शित करने के लिए एक विशेष स्किट की योजना बनाते हैं।  स्किट योजना के अनुसार जाती है, लेकिन कृष्ण को स्किट के लिए नहीं दिया जाता है, लेकिन यद्यपि वह आगे बढ़ता है और कान्हा समय पर क्लाइमेक्स के दृश्य में भीम को बचाने के लिए आता है और दोस्तों को फिर से केंद्रीय आनंद मिलता है।  कान्हा जिन्हें धुनि बाबा द्वारा सूचित किया गया है कि एक बुरी शक्ति जिम्मारारा, अद्राक्ष की कुंजी खोज रही है जो शैथन और भीम और उसके दोस्तों जिम्कारारा आद्राक्ष को भीम से दूर कर देगी और अन्य लोग एक बार कृष्ण के साथ मिलकर आपदा को समाप्त कर देंगे।
इस बीच, धुनी बाबा को जिम्बाड़ा द्वारा अपहरण कर लिया जाता है और शैथन की सम्मोहक शक्तियों का उपयोग करते हुए धुनी बाबा खुलासा करते हैं कि अद्राक्ष की कुंजी सुंदरबन और छिपारा में छिपी हुई है, सुंदरबन को तत्काल रिहाई के लिए, उसके बलों को उसी समय भीम और उसके दोस्तों ने बताया कि उन्हें पार करना होगा  दैत्यों का जंगल जो कि वन नहीं है बल्कि सिर्फ शैथन के शाप की भूमि है।  कालिया और ढोलू और भोलू राक्षस के जाल में फंस गए लेकिन उन्होंने उनके खिलाफ लड़ाई नहीं लड़ी।  दानव राजा बताते हैं कि उनका सिर शैथन की उंगली में अंगूठी है और अंगूठी के अंदर पानी की एकमात्र बूंद जंगल को बचा सकती है।  लेकिन पानी की बूंद को पुनः प्राप्त करने के लिए अंगूठी को तोड़ना होगा।  भीम एक कोशिश देने की पेशकश करता है और रिंग को तोड़ने में सफल होता है और जंगल वापस अपनी हरियाली और जीवंतता के लिए रसीला हो जाता है।
दैत्य भी भीम और कृष्ण के साथ मिलकर जोम्बरा से युद्ध करते हैं।  ईगल किंगडम भी उनका साथ देता है।  जिम्मारारा आद्राक्ष को खोलने का प्रबंधन करता है, लेकिन कृष्ण के समर्थन में भीम, शैथन को वापस आद्राक्ष में बंद कर देता है और एक पराजित जोमकारा को वापस आने के लिए एक स्वर के साथ छोड़ देता है।  गरुड़ बच्चों को वापस ढोलकपुर ले जाते हैं, जहां वे राजकुमारी इंदुमती और राजा से उत्साह से मिलते हैं और हमेशा की तरह साहसिक कार्य समाप्त होने के बाद कान्हा अपनी छुट्टी द्वारका ले जाते हैं।
रॉक-ह्विन गिरिजा घर, ललिबेला

रॉक-ह्विन गिरिजा घर, ललिबेला इथियोपिया मे स्थित एक विश्व धरोहर स्थल है। इस स्थल को यह दर्जा सन १९७८ मे मिला।
जेरेमी ब्रे

जेरेमी ब्रे (अंग्रेज़ी: Jeremy Bray ) (जन्म :३० नवम्बर १९७३) एक अंतर्राष्ट्रीय क्रिकेट खिलाड़ी है जो आईसीसी की क्रिकेट टीम आयरलैण्ड क्रिकेट टीम के खिलाड़ी है। जेरेमी मुख्य रूप से बल्लेबाजी के लिए जाने जाते हैं ,इन्होंने अपने एक दिवसीय अंतर्राष्ट्रीय क्रिकेट कैरियर की शुरुआत २००६ में की थी।